《梦谒顾亭林先生墓得句云芒鞋踏遍七州土竹杖横挑四岳云九州历其七五岳登其四先生语也醒时记忆遂足成之》
清代·韩是升

秋窗忽作通幽梦，载拜亭林有道坟。落笔便关天下计，跨驴常载古今文。

芒鞋踏遍七州土，竹杖横挑四岳云。我是越江孤寄客，睡乡聊与奠斜曛。

作者简介：韩是升，字东生，号旭亭，晚号乐余，元和人。贡生。有《听钟楼诗稿》。